6

ISIGIDIMI SAMAXOSA, DECEMBER 1, 1876.

INDABA ZALEKOLON1.

Isifo Samahashe kuvakala ukuba sesiko E-Alexandria (Emnyameni.)

Elinye lamapepa ase Qonce likankanya ukubaamafama asanduluka ngase Qunube ukusingisa ngapakati.

Amasoldati—Umkombe obusiza namasoldati avela pesheya wapukile ngase Dassen Island kodwa basinda bonke abebekuwo.

U-Mr Molteno kuvakala nkuba uza kuhambela kwele diamond ukuya kukangela intswelo zelolizwe nokulaulwa elilaulwa ngako.

Ebankini yase Stellenbosch kufumaneke iponti ezi £ 20,000 zingeko, yaza lonto yakwaziwa wazibulala umongameli webanki.

U-Mr Scott oyi Mantyi utunywe kwa Rulumeni ukuba aye kuma emdeni opakati kuka Rili na Batembu axele ukuba kuko abadlulayo.

U-Colonel Eustace utikutiwe maze amxelele u-Rili ukuba awunakubuya uguqulwe umda nokuba ukuba akavumi ukushenxa maze alindele iziqamo zokungeva.

E-Beaufort West kuko umlungukazi ne Lawo abafakwe etolongweni. Kutiwa bate ngokutandana bahlangana ukuba bayidlise indoda yalomlungukazi bayibulale.

U-Mr Keys wangase Beaufort ufunyenwe ezidubule ngokwake, wawapula umhlati ongase zantsi. Kuvakala ukuba kuko itemba lokuba uyakupila kodwa akayi kubuya abe nokuhlafuna.

Kwa Rili umda womhlaba awukalungiswa. Kutunyelwe U-Colonel Eustace ukuba aye kuba yimantyi yakona endaweni ka Mr Cumming. Ayikavakali into eyakwenziwa ngu Rulumeni ngalomda.

U-Mr Brownlee kuvakala ukuba uza kupuma ekubeni ngu Mpatiswa Wemicimbi Yabantsundu aze kuba yintloko yemantyi. Kuvakala ukungati uya kuya kuhlala e-Dutywa. Akakavakali oya kuba sendaweni yake.

Ngase Kapa kuko Ingesi elingu Brinley elibube ngequbuliso ekuqaleni kweveki kanti umfazi walo nabantwana balo abane baya kufika ngolwe Sihlanu ukuvela pesheya kolwandle, bafika sekusitiwa akaseko lomntu.

U-Mr Molteno oyena usentloko ye Goverment yalekoloni uti ababantu bateta ngemfazwe abanasizatu sokwenjenjalo, yena akakolwa ukuba iya kubako into enjalo; kodwa ukuba ibeko iyakufika Amangesi selelungile.

Ubudenge—e-Tyume kwesika Mabandla kute ngomhla 18 ka November izulu labeta indlwane. Kute ngemini elandelayo kwabizwa igqira lomsutu ukuba lize kunyanga ukuze lingapindi izulu libete kulondawo. Lizile okunene eligqira leza kunyanga, labahlaulisa kunene abo bantu.

Abaguquli Bezibalo kuvakala ukuba ngoku kokugqibela abebehlangene baye bapela ngesahluko se 19 kweyokuqala ka Samuel. Baya kubuya bahlangane ngo 14 ka February 1877 baze baye kupela ekugqibeleni kweyesibini ka Samuel.

E-Fort BEAUFORT kuko intombazana ebizakwendiselwa kumntu olixego sekude kwarolwa amahashe amabini nenkomo ezintandatu. Kute noko sekunjalo ayavuma intombazana ukuya kulomntu zada zabuyiselwa inkomo namahashe. Kungekabintsuku zininzi emva koko ifunyenwe lontombazana ngasemlanjeni ifile.

Elinye lamapepa ase Qonce likankanya ukuba noko u-Sarili kudunyiswe ukuba ufuna ukulwa, uyawadla kunene amasela, uyalima, wenza nezinye izinto ezingezizo ezomntu ofuna imfazwe. Isikalazo anaso sesomhlaba. Liti kanjalo inkosi zalomacala zifuna ukubuya zicele u-Rulumeni ukuba awulungise umda. Zite kubantu bazo maze balitobele ilizwi lika Ruluni nokuba kutenina’

U-Siwani ute akuva ukuba kuko amafama abalekayo ngase Monti waya kuma Xosa ami kona. U-Mr Tainton oyimantyi ubale incwadi eya ku Rulumente etyila isizatu sokuhamba kuka Siwani. Kubonakala ukuba ubehamba eyala Amaxosa ukuba angaboyikisi Abelungu, ake wamfumana eboyikisa uyakwenza imizamo ngokwake yokuba ohlwaywe lomntu. Ute yena okukokwake nokuba kuhle ntonina uyakuba ngecala lamangesi.

U-Nehemiah Mshweshwe ekwakuvakcle ukuba Ubanjiwe ngu Captain Blyth ngokupembelela abantu

bake ukuba balwe no Rulumeni ube tunyelwe E-Natal ukuba abe eya kugcinwa kona kude kuvakale into etetwa ngu Rulumeni. Abanye abantu abebebanjwe kunye naye abalishumi elinesine, bebetunyelwe E- Mzimkulu ukuze bangapembeleli abanye. U-Rulumente ute makabuyiswe U-Nehemiah aziswe kwa Adam Koko. Akukavakali ukuba siza kuba yintonina isigwebo sake.

E-Qumra kuza kutunyelwa iqela lamasoldati aya kuba sendaweni yamapolisa abekona ngapambili: ukuze ke wona abe nokuya pesheya kwe Nciba ukuba aya funeka kona. Kulomasoldati aza kuya kona kuko ayakufunelwa amahashe ukuze abe nokukaulezela into eyonakalayo. U-Rulumeni kubonakala ukuba ngoku ufuna zipelile ezinteto zininzi kangaka nge­mfazwe kuba zitintela umsebenzi kumacala onke ziyonakalisa noko kungati akuqondakali.

E-Manzikanyi kute kuleveki idluleyo kwezakuxelelwa u-Mr Diesel ukuba kuko amasela amabini ezayo makuvalwe amazibuko. Uxobe kwaoko wapuma nesicaka. Kungekabi mzuzu ate tu, laza elinye lawo abati ngu Msutu weza kulendawo akuyo u-Mr Diesel. Ubanjwe ke waya kubotshelelwa esitaleni. Kwakuba mzuzwana u-Mr Diesel uyekulikangela isela elo, lati kanti lizikulule, lase liziposa kuye limhlaba ebunzi ngerenqa noko ayamenzakalisa kakulu. Kuwolene ngengalo laza lamhlaba emhlana. Ute kwilawu ebeliko malidubule, lasuka laposa. Libalekile isela lafika kuvaliwe esangweni. U-Mr Diesel urole umpana omcinane (irevolver) wabokudubula awavuma. Lakubona oko isela libuye labuya lamhlaba amanxeba engalweni lamshiya elele pantsi, laya kwase sangweni lapuma labaleka, nangoku alikafunyanwa. Kutiwa lisela elida­la. U-Mr Diesel noko anamanxeba amakulu, akuko loyikekayo.

Amare Emfazwe asaya enyuka ngokunyuka kwamanye amacala, kwamanye akuvakali nento. Kunqabile ukuyieuba inyaniso apo imi kona. Elinye lampepa ase Qonce likankanya incwadi eliyi fumene ivela pesheyakwe Nciba eti kuko abantsundu abebeye egqireni ukuba libanyange ukuze bomelele; kananjalo aba­nye basela igazi bamane ukuqayisa ngento abaza kuyenza kumlungu ngezinyanga zizayo. Ikankanya loncwadi ukuba kuyafudukwa kakulu kulomacala namasara ayabopa. Enye incwadi ekwakwelopepa iti kuko impawn ezibonisa ukuba U-Mqikela ubencedisana no Nehemiah. Kwela Mabomvana kuvakala ukuba U-Mr Scott obemiselwe ukuba abe yimantyi kona ugxotiwe isiza sake sendlu salinywa ngenkabi. Nokoke kunqabile ukubuqonda kakuhle ubunyaniso balomare kuba iti nentwana encinane yomdlalo iselisenziwa into enkulu, enye igqwetwe ilungile. Abaya kuloliwe nangoku basaroze ngakunye into ke leyo ekungabonakali ukuba inge injalo ukuba kube kuza kuliwa

EZAMAN YE A KWASE AFRICA.

Izicaka ezintsundu kunqabile ukuba zifumaneke kwele Diamond.

E-Transvaal Ibulu elingu Barnard lidliwe £45 ngokusuka libopelele isicaka salo emsilene wehashe.

Kwela Mazulu akuko nto ingamandla ivakalayo. U-Cetywayo uneqela lenkomo alitumele e-Natal ukuza kutenga into zokulwa noko akuqondakali ukuba kuko nto aseleyilungiselela. Imipu iko kakulu kwelozwe. Neruluwa iyenziwa kakulu, kutiwa komkulu kodwa kwenziwa iruluwa eziponti ezimashumi asibozo ngemini. Abantsundu e-Natal bati uyakuti akufika u-Somtsewu baye kulima elilizwe kade libangwa ngama Bulu.—*Standard and Mail.*

E-Dahomey akukabiko nto yimbi yenziweyo engapandle kwesasiyibike ngenyanga edluleyo, kuko ama French atile abanjiweyo yinkosi yase Dahomey eti iyakuwabulala kwakuliwa ngama Ngesi. Afumane axakwa ke ngoko Amangesi kuba engatandi kubulalisa ama French. Izipata mandla zase France zenza imizamo yokukulula abo babanjwa.

E-Diamond, umjodi ongu Nathan ubanjwe eseyelisela isicaka esintsundn ukuba siye kuba Idiamond kwinkosi yaso. Ute akusiwa ematyaleni wagwetyelwa ukukatswa imivumbo 36 aze ahlale etolongweni umnyaka wonke esebenza nzima. Ite lonto ukubavuyisa kwabo abembi ababi nakuzibamba nasematyaleni kuba u-Nathan lowo kade eranelwa. Abembi bamkape wada waya kungena etolongweni, abanye besiti makaxonywe.

E-Natal kuko umteto oti xa isicaka site sapula umnqopiso mhlaumbi asateta ngokuzitoba kwinkosi

.

yaso siya kubetwa nokuba simhlope nokuba sintsundu. Iruluneli yakona ibe ifuna ukuba ucinywe umteto onjalo, abake bavume Abamisi-miteto bakona, bati noko kunganqwenelekiyo ukuba zibetwe izicaka ezimhlope akuko ndlela yimbi zinokulungiswa ngayo ezintsundu. Kubonakala ke ngoko ukuba mazibe aziva kanye izicaka zase Natal.

Kwele Diamond kuke kwako izipitipiti ezibe zibangelwe kukubanjwa kuka Mr U. Tucker, omnyo wabafo abebedumile kona. Ityala lake belilelokutenga idiamond ingapandle kwemvumelo yakwa Rulumeni. Imantyi imgwebele ukuhlala etolongweni. Ute kuba engumfo otandwa kunene ngabembi kwako abasongela ukumkulula ngamandla. Amapolisa akona abeselede axoba, kanti noko ezontsongelo ziya kupelela emoyeni. Zite izihlobo zake zacela uxolo, akavuma ukulunika umlauli, wati kuko abanye abebekwaneli tyala lika Tucker abasebenza ezindleleni, akanako ke ukwahlulwa yena.

Ukunqaba kwabasebenzi e-Natal Umfo otile wakona obalela ipepa eliyi *Northern Post* uti: Noko bangaka abantsundu apa asikuko nokuba kunqabile ukumfumana owokusebenza. umfiki ubuza into epazamisa umsebenzi wokufama, ukuba yiyipina. impendulo yeyokuba kukusweleka kwabasebenzi. Lembandezelo kade kulilwa ngayo kubonakala ukuba kukona, isaya ikula. Ndiva ukuba ngenxa yokusweleka kwabasebenzi kuko indawo apo imihlambi yegusha ifayo, ukudla kutshabalalela ezindle, inkomo zidla amasimi Kwezinye indawo amafama anyanzeleke ukuba aluse ngokwawo, azigaulele inkuni enze neminye imisebenzi yolohlobo. Isiqamo soko abantwana bamafama abanakuyi fumana imfundo ngenxa yokwenza imisebenzi engeyipetwe ngabantsundu.

Amangwane.—Abalesi be *Sigidimi* bokukumbula ukudliwa kwesizwe sa Mangwane esise Natal kusitiwa sisizela esika Langalibalele siyasinceda ngokufihla inkomo. Wati u-Lord Carnarvon, Umongameli wekoloni zenkosazana, akuyiva lonto yokuba sidliwe wati sifumane sadliwa lingabonakali ityala laso, ngoko masibuyiselelwe. Kwayalezwa ku Sir Garnet Wol­seley oko ebese Natal ukuze akangele into esifanele ukubuyiselelwayona wati ke yena masinikwe £12,000. Wati ke u-Lord Carnarvon mayirolwe lomali ngabantu base Natal, bamane ukurola £3,000 ngomnyaka kude kupele iminyaka emine. AmaNatal avuma ukuyirola lomali nge 1875, aza kulo mnyaka siwupeteyo ala ukuyirola yonke akupa iwaka lalinye lanamakulu amahlanu. U-Carnarvon ubuye watumela incwadi zokuba lomali mayipume yonke akunakwapulwa idinga elibe selenziwe. Abamisi-miteto base­Natal basa xoxa ngezoncwadi, akukaqondakali ukuba baya kugqiba pina.

EZAWAPESHEYA.

E-Armenia kuvakala ukuba kubulewe amakristu angamakulu asixenxe abulawa ngama Silamse.

Abaeazi abasibozo balenkosi yase Turkey isand’ ukufa kuvakala ukuba benziwe ibaso kweyase Morocco.

E-Bengal kuvakala ukuba ziyanda indawo apo zipelayo ingoma zobuheyideni, kungena amaculo obukristu.

E-Roma kuvakala ukuba kuko abantsundu abanga mashumi asixenxe abafundiselwa ukuze beze kushumayela e-Africa.

Amadoda ayeye kukangela ukuba inganokufikelelwa na i-North Pole abuye esiti akabanga nakuya kufika.

E-Burmah, ilizwe elibe licasene nelizwi, kwezinyanga zidluleyo kubaptizwe abantu abamashumi mahlanu anababini, bamkelelwa erementeni.

Abafundisi base Wesile e-London bebeze kucelwa ngumntu osidenge esisitulu, ukuba bamfake enanini labaya kushumayela e-Japan, uti unga angaquba indaba zalowo owenza ukuba izitulu zive izidenge zitete.

E-Columbia ese United States ke kwako idabi pakati kwabamhlope balomzi nemikosi yezipatamandla zase United States kwabulawa abantu abamawaka mabini. Isisusa kukupatwa kubi kwabantsundu. ngabantu base South Carolina.

Kwiziqiti Ze Pacific kuyabuleleka kanye ukuhamba kwelizwi lika Tixo. Ukuqala kokufika kwabafundisi kona— ngeminizika John William—izitixwana ezaziko zazingapezu 100,000. Namhla kuko abantu abade babe ngamadoda kanti noko abakazange basibona nesinye.—*Missionay Herald.*